മത്തേവൂസ്പാതിരി (ഫാ.മത്തേവൂസ് ഓഫ് സെന്റ് ജോസഫ്)

മത്തേവൂസ് പാതിരി എന്ന പേരിൽ പ്രസിദ്ധനായ ഇറ്റലിയൻ മിഷണറിയാണ് ഫാദർ ഫാ.മത്തേവൂസ് ഓഫ് സെന്റ് ജോസഫ് (Fr.Mathew of St Joseph). കർമ്മലീത്താ സഭാംഗമായ ഇദ്ദേഹം കത്തോലിക്കാ സഭക്ക് വേണ്ടി ചെയ്ത സേവനങ്ങളേക്കാളുപരി ഹോർത്തൂസ് മലബാറിക്കൂസ് എന്ന ഗ്രന്ഥരചനയിൽ വഹിച്ച പങ്കിലൂടെയാണ് കേരളത്തിൽ പ്രശസ്തി നേടിയത്.പ്രസ്തുത ഗ്രന്ഥത്തിന്റെ ഒന്നും മൂന്നും വാല്യങ്ങളിലെഴുതിയ മുഖവുരകളിൽ റവ.ജോൺ കസേരിയൂസ്, വാൻറീഡ്,റവ.ജോൺ മുന്നീക്സ് എന്നിവർ മത്തേവൂസ് പാതിരിയുടെ സംഭാവനകളെക്കുറിച്ച് പ്രത്യേകം എടുത്ത് പറഞ്ഞിട്ടുണ്ട്.ഏഷ്യയിലെ വിവിധ പ്രദേശങ്ങളിൽ പ്രേക്ഷിതവേല ചെയ്ത മത്തേവൂസ് പാതിരി ആ പ്രദേശങ്ങളിലുള്ള സസ്യജാലങ്ങളെക്കുറിച്ച് പഠിക്കുകയും കുറിപ്പുകളും ചിത്രങ്ങളും വരച്ച് സൂക്ഷിക്കുകയും ചെയ്തിരുന്നു. അദ്ദേഹം ഈ വിവരങ്ങളെല്ലാം ചേർത്ത് തയാറാക്കിയ വിരുദാരിയും ഓരിയന്താലെ അഥവാ കിഴക്കിന്റെ പൂന്തോട്ടം എന്ന കൈയെഴുത്ത് പ്രതി റോമിലെത്തിക്കുകയും ചെയ്തിരുന്നു. ഇതിന്റെ പകർപ്പ് കൊച്ചിയിലെ ഡച്ച് ഗവർണറായിരുന്ന ഹെൻറിക്ക് വാൻറീഡ് കാണുകയും തുടർന്ന് ഈ വിവരങ്ങളും അധികവിവരണങ്ങളും ശേഖരിച്ച് ഹോർത്തി ഇൻഡിചി മലബാറിചി അഥവാ ഹോർത്തൂസ് മലബാറിക്കൂസ്  എന്ന പേരിൽ 12 വാല്യങ്ങളായി ലത്തീൻ ഭാഷയിൽ ഗ്രന്ഥം പ്രസിദ്ധീകരിക്കുകയും ചെയ്തു

 ജീവിതരേഖ 
1612-ൽ  ഇറ്റലിയിലെ നയാപ്പോളി പ്രവിശ്യയിൽ മർചിയാനിസിൽ ജനനം. പീറ്റർലഫോഗ്ലിയ എന്ന ബാലൻ. കർമ്മലീത്താ സഭയിൽ ചേർന്ന് ഫാ.മത്തേവൂസ് ഓഫ് സെന്റ് ജോസഫ് എന്ന പേരിൽ 1639 സെപ്തംബർ 25 ന് നെയാപ്പോളിയിൽ വച്ച് വ്രതവാഗ്ദാനം നടത്തി. നെയാപ്പോളി യൂണിവേഴ്സിറ്റിയിൽ നിന്ന് മെഡിക്കൽ ആർട്ടിൽ ഡോക്ടറേറ്റ് നേടി.1644 ൽ സിറിയയിലെ ലെബനോണിലുള്ള ആശ്രമത്തിൽ നിയമിതനായി.1648 ൽ പേർഷ്യ, ബസ്ര എന്നിവിടങ്ങളിലും അടുത്ത വർഷം മസ്കറ്റിലും എത്തി . 1651 ൽ സൂറത്തിലെ താഫയിലെത്തി. ആറു വർഷം അവിടെ പ്രവർത്തിച്ച മത്തേവൂസ് പാതിരി 1657 ൽ മലബാറിലെത്തി.

കത്തോലിക്കാവിരോധികളായിരുന്നു ഡച്ചുകാരെങ്കിലും ഡച്ച് ഗവർണറായിരുന്ന ഹെൻറിക്ക് വാൻറീഡ് ഹോർത്തൂസ് മലബാറിക്കൂസ് എന്ന ഗ്രന്ഥം പ്രസിദ്ധീകരിക്കുവാൻ സഹായിച്ചതിന് പകരമായി 1673 ൽ ചാത്യാത്തും,വരാപ്പുഴയിലും പള്ളി പണിയുവാൻ അനുവാദം കൊടുത്തുവരാപ്പുഴ എന്റെ അതിരൂപത
1991-ഡിസംബർ 21 ന് 80-ാം വയസ്സിൽ കൊച്ചിയിൽ വച്ച് മരിക്കുകയും വരാപ്പുഴയിൽ അടക്കപ്പെടുകയും ചെയ്തു

അവലംബം
വരാപ്പുഴ എന്റെ അതിരൂപത by ജോസഫ് മാനിഷാദ് മട്ടയ്ക്കൽ 

വർഗ്ഗം:ഹോർത്തൂസ് മലബാറിക്കൂസ്